4เดือน‘ONE-PROP’แจก2%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

กำไรเงินปันผล5กองอสังหาฯ ขายคืนหน่วยอัตโนมัติ2.15%
โพสต์ทูเดย์ — กองทุน ONEPROP แจ๋ว! ลงทุน 4 เดือน คืนกำไรแล้ว 2% 
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ กล่าวว่า กองทุนเปิด วรรณ พร็อพเพอร์ตี้ พลัส ฟันด์ (ONEPROP) หลังจากจัดตั้งกองทุนมาเพียง 4 เดือน นับตั้งแต่วันที่ 18 พ.ย. 2552 กองทุนประกาศรับซื้อคืนหน่วยลงทุนโดยอัตโนมัติ ในอัตรา 2.15% ของจำนวนหน่วยลงทุนทั้งหมด โดยใช้ราคา ณ วันที่ 15 มี.ค. 2553 และจะได้รับเงินจากการขายคืนหน่วยลงทุนในวันที่ 22 มี.ค. 2553 ยกเว้นผู้ถือหน่วยที่ได้รับเงินจากการขายคืนต่ำกว่า 500 บาท บลจ.วรรณ จะยังไม่จ่ายเงินออกไป
ทั้งนี้ ผลตอบแทนที่ผู้ถือหน่วยจะได้รับอยู่ระหว่าง 2.12.26% จะขึ้นอยู่กับต้นทุนของผู้ถือหน่วย โดยผู้ถือหน่วยที่ซื้อกองทุนตั้งแต่เปิดขายครั้งแรก 1 หมื่นหน่วย หน่วยละ 10 บาท จะขายคืนหน่วยลงทุน 215 หน่วยหรือเท่ากับ 2,268 บาท ซึ่งคิดเป็นผลตอบแทน 2.26% 
กองทุน ONEPROP มีนโยบายลงทุนในหลักทรัพย์หรือตราสารที่อยู่ในหมวดอุตสาหกรรมอสังหาริมทรัพย์ โดยปัจจุบันลงทุนกองทุนรวมอสังหาริมทรัพย์5 กองทุน ได้แก่ CPN รีเทล โกรท (CPNRF) สนามบินสมุย (SPF) ควอลิตี้ เฮ้าส์ (QHPF) ไทคอน (TFUND) และกองทุนรวมอสังหาริมทรัพย์ ฟิวเจอร์พาร์ค (FUTUREPF) โดยเมื่อวันที่ 26 ก.พ. กองทุนมีผลตอบแทนย้อนหลัง 3 เดือน เท่ากับ 5.20% และ 5.27% นับจากวันจดทะเบียนกองทุน 
กองทุนนี้ไม่มีนโยบายจ่ายเงินปันผล แต่จะมีการรับซื้อคืนหน่วยลงทุนโดยอัตโนมัติ ปีละไม่เกิน 4 ครั้ง โดยจะจัดสรรจากเงินที่ได้รับจากเงินปันผลของกองทุนรวมอสังหาริมทรัพย์ที่กองทุนไปลงทุน ผู้ลงทุนสามารถซื้อหน่วยลงทุนได้ทุกวันทำการ และขายคืนหน่วยลงทุนได้ทุกวันที่ 1 และวันที่ 16 ของเดือน